मेरा हो गया।
मेरा दाँव।
शो करो।
यह लो।
लानत है।
बस, बहुत हो गया!
कमीना!
...कर्मा।
अपना चेहरा देखो। तुम पहले ही बहुत पी चुके हो।
मैं नशे में धुत्त हूँ।
चीयर्स।
- अरे! वह मैं नहीं थी! सुनो! - हाँ, मैं वापस आऊँगा। आऊँगा वापस।
ऐलेक्स, आ जाओ!
मैं तुम्हें मज़े कराऊँगी! इधर आओ, ना।
दमिश्क, सीरिया
हिलना मत।
समीर, मैं हूँ।
दरवाज़ा खोलो।
हार्ड ड्राइव मिट रही है
हार्ड ड्राइव पूरी मिट गई
हिलना मत!
राष्ट्रीय साइबर सुरक्षा केंद्र, लंदन
लंदन ब्रिज इज़ फ़ॉलिंग डाउन
- फ़ॉलिंग डाउन, फ़ॉलिंग डाउन - यह क्या हो रहा है?
लंदन ब्रिज इज़ फ़ॉलिंग डाउन माइ फ़ेयर लेडी
लिएज़ॉन
बॉस ने ख़ुद फ़ोन किया है। यह सम्मान मिलने का कारण जान सकता हूँ?
मेरे पास तुम्हारे लिए एक काम है। जल्दी करना होगा।
एक सेकंड रुकना।
मैं सुन रहा हूँ।
दो सीरियन हैकरों ने राजनीतिक शरण के लिए फ़्रेंच दूतावास से संपर्क किया है।
- हमें उन्हें वापस पैरिस लाना होगा। - उनके पास पासपोर्ट हैं?
हम तैयार कर रहे हैं।
और डीजीएसई?
वह इसमें कुछ नहीं कर सकते। यह हमें ही करना है।
हमेशा वाले तरीके से काम करें?
हाँ।
ठीक है।
एलिज़ी पैलेस, पेरिस
- सुप्रभात, राष्ट्रपति जी। - सुप्रभात।
- मैडम साँ ऑक। - राष्ट्रपति जी।
हैलो, दिदियेर।
थोड़ी कॉफ़ी भिजवा दो।
अच्छा।
तो आप लोग मुझे सुबह-सुबह सात बजे क्यों परेशान कर रहे हैं?
दमिश्क में एक समस्या हो गई है, राष्ट्रपति जी।
दमिश्क में दो सीरियन हैकर राजनीतिक शरण के लिए निवेदन कर रहे हैं।
उनके पास यूरोप में होने वाले
आतंकवादी साइबर हमलों की अतिगोपनीय जानकारी है।
हमले? नागरिक ठिकानों पर?
इस समय, हमें ज़्यादा कुछ नहीं पता।
पर अगर उन्होंने हमारे बुनियादी ढाँचों को निशाना बनाया तो नागरिकों की जानें जा सकती हैं।
और वे लोग कौन हैं? हमारे पास उनकी कोई जानकारी है?
वे सीरियन पुलिस के डेटा सर्वर नष्ट करने में कामयाब हो गए
जो दुनिया में सबसे अच्छी, रूसी प्रोद्यौगिकी से बने थे।
हमें बस यह पता है कि वे बहुत प्रतिभाशाली हैं और हर कोई उन्हें अपने पास बुलाना चाहता है।
और उन्होंने फ़्रांस को क्यों चुना?
असद के विरुद्ध हमारी नीतियों के कारण?
साथ ही, शायद इसलिए क्योंकि उनमें से एक की पढ़ाई पेरिस में हुई है और उसे फ़्रेंच आती है।
उनमें से छोटा कभी दमिश्क से बाहर नहीं गया है।
पर ऐसा लगता है कि...
हमारे पास दो विकल्प हैं। या तो हम उन्हें सीरिया की ख़ुफ़िया एजेंसी को सौंप दें
या फिर वहाँ से निकाल कर फ़्रांस ले आएँ।
क्या सीरिया की ख़ुफ़िया एजेंसी को पता है कि उन्होंने फ़्रेंच दूतावास से संपर्क किया है?
अभी तक तो नहीं पर जल्दी ही पता चल जाएगा।
उन्हें निकालने के लिए डीजीएसई को कितना समय चाहिए?
दो दिन।
आपकी सहमति मिल जाए तो मैं उन्हें एक घंटे में निकलवा सकता हूँ।
इससे पहले कि रूसी या ब्रिटिश लोग उन तक पहुँचें, हमें उन तक पहुँचना होगा।
माफ़ करना, सोफ़ी, पर इस कार्य दल का प्रमुख मुझे नियुक्त किया गया है,
तो मैं नई प्रणाली लागू कर रहा हूँ।
मैं पहले ही कुछ फ़ोन कर चुका हूँ।
दमिश्क में हमारा एक भरोसेमंद आदमी है जो यह काम तुरंत अंजाम दे सकता है।
मुझे लगता है हमें यह करना चाहिए।
बहुत अच्छा फिर। ठीक है, हम यह करते हैं।
मैडम साँ ऑक, सब कुछ बिना समस्या के हो, यह आपकी ज़िम्मेदारी है।
गृह मंत्रालय, लंदन
साइबर सुरक्षा
- तुम्हें यक़ीन है यह हैक किया गया है? - उसने कहा तो यही था।
बुधवार तक ख़तरे का आंकलन कर लिया जाएगा।
मंत्री जी।
हम यह चर्चा बाद में जारी रखेंगे।
बताओ, मार्क।
हालात इतने बुरे नहीं हैं जितने सुनने में लग रहे हैं।
कल रात हमारे मेनफ़्रेम में घुसपैठ हुई है।
आपको दिखाकर समझाना शायद सबसे आसान रहेगा।
लंदन ब्रिज इज़ फ़ॉलिंग डाउन
- टावर ब्रिज। - फ़ॉलिंग डाउन, फ़ॉलिंग डाउन...
- लंदन ब्रिज इज़ फ़ॉलिंग डाउन - पुस इन बूट्स।
माइ फ़ेयर लेडी
यह क्या बक...
किसी ने हमारे डीएमज़ी में एक अस्थायी गुप्त प्रवेश ढूँढ लिया था, पर अब हमने उसे बंद कर दिया है।
और?
सीमित प्रवेश था। कोई वायरस वग़ैरह नहीं डाला है।
हमने सर्वर की जाँच कर ली है, और हमें यक़ीन है कोई नुक़सान नहीं हुआ है।
किसने किया है?
हम फ़ाइल सिग्नेचर की पहचान करने के लिए हैक्स कोड का विश्लेषण कर रहे हैं,
पर उसमें कुछ समय लगेगा।
तो, राष्ट्रीय साइबर सुरक्षा केंद्र,
जिस पर देश की साइबर सुरक्षा की ज़िम्मेदारी है,
उसे "पुस इन बूट्स" ने हैक कर लिया है।
हमें सच में घबराने की ज़रूरत नहीं है।
यह लगभग शर्तिया किसी नक़लची नौसिखिये का काम है।
किसका?
किसी ने अपने घर में बैठे-बैठे यह किया है। शौक़िया।
वे हैकिंग का कोई तरीका इंटरनेट पर पढ़ लेते हैं,
या यूट्यूब पर कोई वीडियो देखकर या ऐसे किसी और तरीके से
किसी संस्था की कोई कमज़ोर कड़ी ढूँढ लेते हैं, और जैसे पलीता सुलगा कर पटाखा फेंकते हैं।
थोड़ा धमाका होता है, थोड़ा धुआँ उठता है, पर...
यह फालतू के मुहावरे और बहाने बंद करके मुझे साफ़ बात बताओगे?
बताओ हालात वास्तव में कितने ख़राब हैं।
जितने हो सकते थे, उतने बुरे सच में नहीं हैं।
ठीक है। अभी के लिए, हमें इस ख़बर को दबा कर रखना होगा।
पर रिचर्ड सही कह रहा है, मार्क। है तो यह चिंता की बात।
हमें इसकी अच्छी तरह जाँच करनी होगी, पूरी रिपोर्ट तैयार करवाओ।
हाँ। ख़ैर, हमने काम शुरू कर दिया है।
- मैं कहना तो नहीं चाहती... - तो मत कहो।
...पर शायद बोल्टन सही हो। अभी तक ऐसा कोई सबूत नहीं है कि यह कोई बहुत बड़ा अतिक्रमण है।
हम अपनी साइबर सुरक्षा प्रणालियों पर लाखों ख़र्चते हैं।
हमें ऐसे ही किसी भी नौसिखिए से मात नहीं खानी चाहिए।
वैसे, उसे काम पर तो तुमने ही रखा था।
तो, तुम्हें मुझे रोकना चाहिए था।
हैलो।
कैसे हो तुम? सब ठीक-ठाक है?
हाँ। सब ठीक है।
तुम्हारा कोई पीछा तो नहीं कर रहा?
नहीं।
तो...
होम्स के रास्ते में सड़क पर,
सौ किलोमीटर पर, तुर्किए की सीमा से एकदम पहले,
आयन अक़्सा। तुम्हें एक बोर्ड नज़र आएगा।
ठीक है, धन्यवाद। और पासपोर्ट?
सीट के नीचे।
धन्यवाद। बहुत-बहुत धन्यवाद। हम आपको पहचानेंगे कैसे?
उसकी चिंता मत करो। पर थोड़ा तेज़ चलो। हेलिकॉप्टर दो मिनट भी इंतज़ार नहीं करेगा।
फ़्रेंच रिपब्लिक
यहाँ तो केवल दो पासपोर्ट हैं।
चिंता मत करो।
क्या वही है वह?
हाँ।
डरने की ज़रूरत नहीं है, जान। ठीक है? डरो मत।
बाहर निकलो।
अपना पासपोर्ट ले लो।
- सब कुछ ले लिया? - हाँ।
- तुमने अपना सामान ले लिया? - हाँ।
सैनिक!
भागो!
- कमीने कहीं के! उन्होंने हमसे झूठ बोला! - जल्दी! अंदर बैठो!
- गाड़ी शुरू करो! - समीर!
चलो! चलो!
जल्दी। चलो।
हिलना मत!
तुम ठीक हो?
क्या शानदार काम किया है।
तुमने जो गड़बड़ की है, मेरे पास उसकी उपग्रह से तस्वीरें हैं। देखना चाहोगे?
ज़रूर।
ये तस्वीरें अभी-अभी हमारे जासूसी उपग्रह ने भेजी हैं।
उस इलाके पर लगातार हमारी नज़र है।
मेरा अंदाज़ा है वह आदमी ही तुम्हारा एजेंट है।
पता नहीं। मैं इतनी बारीकियों पर ध्यान नहीं देता।
इस काम में "बारीकियाँ" कुछ नहीं होतीं, दिदियेर।
तुम्हारे कारण, ये सब लोग ग़ायब हो गए हैं।
अब उनका कोई अता-पता नहीं है।
धन्यवाद, सोफ़ी।
ज़्यादा उत्तेजित होने की ज़रूरत नहीं है। अभी मैं ज़िंदा हूँ।
जाओ। दफ़ा हो जाओ। इसे हम रखेंगे।
फ़्रेंच हो, है ना? डीजीएसई से।
कहाँ हैं वे? हैकर कहाँ हैं?
क्या तुमने किसी सेफ़ हाउस की योजना बनाई हुई थी? या कोई और योजना?
अरे!
गेब्रियल? गेब्रियल!
- मिट्ज़ा! - रुको, रुको!
- क्या यह तुम्हारा दोस्त है? - हाँ।
हम लिबेरिया में एक साथ एक मिशन पर थे।
यह डीजीएसई का आदमी नहीं है। एक निजी ठेकेदार है।
मोनरोविया। एयरपोर्ट।
हमने वहाँ काफ़ी गड़बड़ कर दी थी।
इस आदमी का तो दिमाग़ ख़राब है।
ओह, भाई।
तुम अब भी ड्यूमा की कंपनी के लिए काम करते हो?
हाँ, टेलकिस के लिए। क्यों?
तुम्हें नौकरी चाहिए क्या?
सच में। इस काम में तुम कितना कमा रहे हो?
कोई बहुत ज़्यादा नहीं।
वे लोग बहुत ज़्यादा पैसे देंगे जिनके लिए हम काम कर रहे हैं।
बताओ भी। तुम्हें कितने पैसे चाहिए?
मैं अब एक अलग तरह की ज़िंदगी चाहता हूँ।
मैं थक चुका हूँ।
हाँ, रिचर्ड।
मैंने तुम्हें भाषण का मसौदा भेजा था। तुमने पढ़ा?
हाँ।
इसमें कुछ हँसी-मज़ाक चाहिए। अपने जादू से इसे सुधारो। ठीक है?
- कर दूँगी। - बाय।
ठीक है।
अरे, बाप रे।
ओह, सत्यानाश। सत्यानाश।
हैलो।
"द राज" को फ़ोन करके खाना भेजने को कहो।
क्या हुआ?
रिचर्ड का फ़ोन आया था।
तो क्या, उसने तुम्हें घर में आग लगाने को कहा?
रिचर्ड।
- ऐलिसन है वहाँ? - नहीं। वह...
- वह अभी नहाने गई है। - ज़रूरी है?
- कोई ज़रूरी काम है? - अगर मैं फ़ोन कर रहा हूँ, तो ज़रूरी ही होगा।
उससे कहना मैं पाँच मिनट में दफ़्तर से निकल रहा हूँ।
ठीक है, वह जैसे ही आती है, मैं उसे तुम्हें फ़ोन करने के लिए कह दूँगा।
- धन्यवाद। - ठीक है। बाय।
तो, यह सब क्या चल रहा है?
हम दोनों एक ही समय पर यहाँ हैं।
मुझे लगा इस बात पर तो जश्न मनाना चाहिए।
और आज रात यहाँ पर हम दोनों ही हैं।
दरअसल, मेरे पास सच में जश्न मनाने के लिए कुछ है।
क्या?
तुम अनुमान लगाओ।
एक पिल्ला।
हम केस जीत गए।
- तुम कमाल हो! - जानता हूँ।
एल्बर्ट, यह तो ग़ज़ब हो गया!
अरे, हाँ!
इधर आओ।
आ जाओ।
सीरिया - तुर्किए सीमा
पासपोर्ट कहाँ है?
शांत रहो। हम निकल जाएँगे।
अब से तीन घंटे बाद हम तुर्किए में होंगे।
पासपोर्ट।
- तुम इसे चुप नहीं करवा सकतीं? - समझ नहीं आ रहा। शायद इसकी तबियत ख़राब है।
जाओ।
थेम्स बैरियर, लंदन
नब्बे मिनट में पानी का स्तर बढ़ेगा।
ठीक है। बी और सी बैरियर उठा दो।
बी और सी उठा रहा हूँ।
तुमने उठा लिया।
हैलो, रिचर्ड। यह वाक़ई ज़रूरी होगा।
मैं जिस कमरे में हूँ, वहाँ ढेरों अमीबा भरे हुए हैं जो ब्रिटिश राजनेता होने का स्वाँग रच रहे हैं।
और तुमने शराब न पीने का फ़ैसला किया।
पता है मुझे क्या एहसास हुआ है?
धन्यवाद।
कि एक दिन में तुम कितने
बेवकूफ़ों को झेल सकते हो, उसकी भी एक हद होती है।
तो तुमने फ़ोन क्यों किया है?
मैं अभी भी हमारे दोस्त, "पुस इन बूट्स" के बारे में सोच रहा हूँ
और मुझे बोल्टन की दी गई सफ़ाई पर भरोसा नहीं है।
हमें ही इन हालात को संभालना होगा, ऐलिसन। तुम्हें और मुझे।
और जो हो रहा है, मुझे उसके बारे में प्रधानमंत्री को बताना होगा।
नहीं। उन्हें आज रात मत बताओ।
क्यों?
बोल्टन को कुछ और घंटों का समय दो।
तुम जानते हो डिजिटल फ़ॉरेन्सिक जाँच में समय लगता है।
तुम प्रधानमंत्री को तब बताना जब हमें इसके बारे में कुछ ज़्यादा पता चल जाए।
हमेशा की तरह, तुम इस बार भी सही हो।
आज रात घर पहुँच पाने के लिए शुभकामनाएँ।
शुभकामनाएँ और शुभ रात्रि।
यह क्या हो रहा है?
डी हिल नहीं रहा है।
घातक त्रुटि
हिलो भी।
- इसे बंद करो। - यह क्या हो रहा है?
मूसलाधार वर्षा के साथ उमड़ती हुई ज्वरीय तूफ़ान की लहरों का
सामना करने में बाढ़ की सुरक्षा प्रणाली की असमर्थता के कारण लंदन में भारी बाढ़ें आ गई हैं।
सन् 1982 में थेम्स बैरियर के शुरू होने के बाद से
पहली बार पानी इसे लांघ पाया है...
मैंने ड्यूटी अफ़सर से बात की है और वे बैरियर को उठा नहीं पा रहे।
तो तुम कहना क्या चाहते हो?
पता चला है, कम्प्यूटर ऐसा करने नहीं दे रहा है।
इस बार पूरी तरह हैक किया गया है।
कोई कमी नहीं छोड़ी।
तो, बोल्टन अभी वहाँ जा रहा है और मैं चाहता हूँ तुम उसके साथ जाओ।
पता करो आख़िर चल क्या रहा है।
ठीक है, रिचर्ड।
बहुत सारे दलों के...
टीएफ़एल के एक प्रवक्ता ने कहा कि अभी कुछ कहा नहीं जा सकता
कि सेवाएँ पुनः कब शुरू होंगी।
पूर्वी लंदन के स्थानीय एयरपोर्ट को भी मजबूरन अनिश्चित काल के लिए सभी उड़ानें रद्द करनी पड़ी हैं।
बाढ़ के कारण किसी के भी हताहत होने का अभी तक कोई समाचार नहीं मिला है।
एक आपातकालीन समिति बैठक में प्रधानमंत्री कुछ और जानकारी साझा करेंगे...
पुलिस
जब उत्तरी सागर में उच्च ज्वार की ऊँची लहरों के साथ भारी वर्षा होती है...
- आप बैरियर उठा देते हैं। - हाँ।
वह सब मैं समझता हूँ। मुझे बस यह समझ नहीं आ रहा आपने हमें क्यों बुलाया है।
जिस तरह से यह बैरियर अटक गया है, और जिस समय यह हुआ है,
यह सब बहुत हिसाब से हुआ है।
हमें हैक किया गया है।
यह किस आधार पर कह रहे हो?
प्रणाली में घुसपैठ हुई है।
एक गेट ख़राब होता था। हम उसे ठीक करते थे। वह फिर ख़राब हो जाता था।
हम उसे फिर ठीक करते थे, पूरा उठा देते थे।
फिर अगला गेट नीचे हो जाता था और हमें सारा काम फिर से शुरू करना पड़ता था।
मेरे दस साल यहाँ काम करने के दौरान मैंने ऐसा कुछ पहले कभी नहीं देखा।
मैं बता रहा हूँ, यह जान-बूझकर किया गया है।
मैंने यहाँ आने से पहले इस प्रणाली के बारे में देखा था।
- इसे आख़िरी बार अपडेट किया गया था... - सन् 2002 में।
यह लो। अब जितनी पुरानी प्रणाली होगी, त्रुटि की संभावना उतनी ज़्यादा होगी।
या उसे हैक करना भी उतना ही आसान होगा।
ऐसा तो है नहीं कि यह अचानक हुआ है।
कल ही तुम लोगों की स्क्रीन पर एक बड़ी सी बिल्ली घूम रही थी।
अच्छा, ठीक है। हम इसकी जाँच करेंगे।
मेरी तरह तुम भी जानती हो कि बैंक्स को यह पसंद नहीं आएगा।
कि हम एक गेट की ख़राबी की जाँच-पड़ताल में अपना समय बरबाद करें।
मेरे विचार में बैंक्स को पसंद यह आएगा कि तुम इस मामले को सुलझा दो।
ठीक है।
किनोज़
नाश्ता खाओगी? यहाँ वेस्टमिन्स्टर का सबसे अच्छा नाश्ता मिलता है।
बस, कॉफ़ी लाना।
देखकर ख़ुशी हुई कि तुम कल रात बच कर आ गए।
तो?
संचालकों को लगता है प्रणाली में घुसपैठ हुई है।
बोल्टन का क्या कहना है?
उसे यक़ीन हे यह सॉफ़्टवेयर की गड़बड़ी है।
अगर 24 घंटों में दूसरी बार हैक हुआ है...
तब भी, हम यक़ीन से नहीं कह सकते वे आपस में संबंधित हैं। वे एक-दूसरे से भिन्न हैं।
- पहला वाला... - पहला वाला केवल अभ्यास था।
अगर यह दूसरा हैक था, तो यह उनका मुख्य इरादा था।
उन्होंने हमें साबित कर दिया है कि वे ऐसा कर सकते हैं,
वे इस पूरे शहर को घुटनों पर ला सकते हैं।
बल्कि, हमारे पूरे देश को।
और उन्हें रोकने के लिए हम कुछ नहीं कर सकते।
ठीक है।
हम प्रधानमंत्री को बता देते हैं।
अंतरराष्ट्रीय आगमन
यह एक सुरक्षा संबंधी घोषणा है।
कृपया किसी भी बैग या सामान को लावारिस न छोड़ें।
किसी भी तरह की लावारिस वस्तुओं को संदेहास्पद माना जाएगा
और एयरपोर्ट अधिकारियों द्वारा उन्हें अपने कब्ज़े में ले लिया जाएगा।
हर समय अपना बैग अपने साथ रखें।
कहाँ हैं वह? कहीं नज़र आ रहे हैं?
हाँ। वह रहे।
- वलिद! समीर! - हैलो! कैसे हैं आप?
- मेरे बेटे, कैसे हो तुम? - हैलो, अंकल।
मरियम? हिशैम? वे तुम्हारे साथ नहीं आए?
वे तुर्किए में ही रुक गए।
हिशैम को अस्पताल ले जाना पड़ा। मरियम उसके साथ रुक गई।
- क्या उसकी हालत ख़राब है? - नहीं। कोई गंभीर बात नहीं है। बस पानी की कमी थी।
और उनके पास वीज़ा भी नहीं था। पर वे दोनों सुरक्षित हैं। चिंता की कोई बात नहीं है।
सुन कर तसल्ली हुई।
तुम्हारे चेहरे को क्या हुआ, वलिद?
कुछ नहीं। बाइक से एक दुर्घटना हो गई थी।
- क्या आपने मुलुखइया बनाया है? - बिल्कुल।
- आप यहाँ कार से आए हैं या टैक्सी से? - मेरी कार बाहर ही है।
चलो, चलें।
अपने बैग मुझे दे दो।
यह वाला भी, अंकल।
लाओ, दो।
देखो, समीर। मुझे वह मिल गया।
मार्क बोल्टन राष्ट्रीय साइबर सुरक्षा केंद्र, सीईओ
- क्या यही है वह? - हाँ।
मैं उसे संदेश भेजता हूँ।
सेंट-मार्टिन नहर, पेरिस
कितना सुंदर है! कितना सुंदर है!
तुम कितने प्यारे हो। बहुत प्यारे हो ना तुम?
- कैसा चल रहा है? - तुम कैसे हो?
मैं ठीक हूँ, और तुम?
क्या?
गेब्रियल!
तुम पेरिस में हो!
यह क्या है? तुम्हारा वज़न कितना कम हो गया है!
- ऐसा है क्या? - हाँ। सीरिया तुम्हें रास नहीं आया।
सीरिया किसी को रास नहीं आता।
- ख़ैर, जो भी है, मुझे भूख लगी है। तुम क्या खाओगे? - जो भी तुम चाहो।
कुछ भी चलेगा, बस वह फ़्रेंच होना चाहिए।
फ़्रेंच? ठीक है।
आदील, मेरे दोस्त के लिए कुछ खाने को लाओ।
ज़रूर।
- मैं नीचे आ रहा हूँ। - कृपया आ जाओ।
तुम्हारा वज़न वाक़ई कम हो गया है।
तुम्हारा वज़न घट गया है।
तुम जानते हो मैं कहाँ था?
क्या हम इस बारे में बात करें कि कैसे किसी ने सीरिया की ख़ुफ़िया एजेंसी को हमारी ख़बर दी?
तो, कुछ पता है यह किसने किया?
मुझे कोई अंदाज़ा नहीं है।
मुझे लगा यह डीजीएसई ने किया होगा, वे कमीने लोग,
पर उन्होंने नहीं किया।
ख़ैर, यह मैंने नहीं किया।
मेरी कंपनी में इस ऑपरेशन के बारे में कोई नहीं जानता था।
ख़ैर, वे रूसी इसके बारे में जानते थे।
पर वे लोग वहाँ क्या कर रहे थे?
तुम मुझसे पूछ रहे हो? मुझे कैसे पता होगा?
जितना मुझे समझ में आया,
वे सीरिया वालों पर दबाव डाल रहे थे कि हैकरों को उन्हें सौंप दें। बस।
देखो, मेरा ग्राहक मेरे पीछे पड़ा हुआ है।
हमें उन्हें जल्दी से जल्दी पेरिस लाना होगा।
हमने सीरिया में उनमें से एक की माँ का फ़ोन टैप किया था।
उसने अपने बेटे को फ़ोन किया और हमें पता चल गया वे कहाँ हैं।
वे लंदन में हैं।
लंदन में?
उनका एक अंकल है जो किसी होटल में काम करता है।
और उनकी बातचीत से लगा, उन्हें मार दिए जाने का डर है।
सच कहूँ, तो उन्हें डरना भी चाहिए।
अगर वे मारे गए तो हम एकदम मूर्ख दिखेंगे।
तुम्हारा ग्राहक कौन है?
तुम्हें पता है मैं तुम्हें नहीं बता सकता।
पर, तुम्हें एक यूएसबी की का पता लगाना होगा।
वह अभी भी उसे साथ ही लाया होगा।
यह लो। तुम्हारे काग़ज़ात और पासपोर्ट।
ज़ौं पटी? सच में, हम हमेशा बहुत अजीब नाम रखते हैं...
तुम एक यूरोपीय राजनयिक हो।
यह एक एन्क्रिप्ट किया हुआ फ़ोन है। तुम जब चाहो, मुझे फ़ोन कर सकते हो।
मुझे तुम पर भरोसा है। आराम से काम करना, ठीक है?
द ग्रेनसन होटल, लंदन
आप मार्क बोल्टन के फ़ोन तक पहुँच गए हैं।
इस समय मैं आपका कॉल नहीं ले सकता पर कृपया...
जल्दी करो। वे तुम्हें किचन में बुला रहे हैं।
- ठीक है। - बात हुई?
नहीं, अभी भी फ़ोन नहीं उठाया।
भोजन एवं पेय
वलिद!
शांत हो जाओ!
हमें बात करनी होगी।
बायोमेट्रिक कोड स्वीकृत पासवर्ड डालिए
तुम ठीक हो?
"ठीक?" देखो।
बहुत शांति से काम किया।
पर देखो।
मैं यह चुरा लाया।
क्या तुम इसे खोल पाए?
हाँ, पर हमें पासवर्ड चाहिए होगा।
तुम्हें समीर को ढूँढना होगा।
तुम मुझ पर भरोसा कर सकते हो।
जी हाँ, श्री ताहो। मेरे पास बहुत अच्छी ख़बर है। हमें वे सीरियन मिल गए।
सच में? कहाँ हैं वे?
- लंदन में। - मज़ाक कर रहे हो क्या?
मैंने उन्हें पेरिस लाने के लिए तुम्हें पैसे दिए और तुम बता रहे हो वे लंदन में हैं?
रुकिए। महत्वपूर्ण चीज़ यह है कि हमें उनका पता चल गया है।
बाकी का काम मैं संभाल लूँगा, ठीक है?
ड्यूमा, अगर उन लोगों ने अपनी जानकारी ब्रिटिशर्स को बेच दी तो मुसीबत हो जाएगी।
जानता हूँ, जानता हूँ। पर मुझ पर भरोसा रखिए। ठीक है?
- अंकल। - समीर।
- क्या हुआ? कहाँ है वह? - मुझे नहीं पता।
समीर, पुलिसवाले सभी कर्मचारियों से पूछताछ कर रहे हैं।
तुम्हें तुरंत यहाँ से जाना होगा।
और वलिद का क्या? मैं उसे छोड़कर नहीं जा सकता।
मैं यहीं हूँ। मैं उसे ढूँढ लूँगा और उसका ध्यान रखूँगा।
हाँ, उसका ध्यान रखिएगा। ठीक है।
उसका ध्यान रखिएगा, अंकल।
समीर, तुमने ऐसा क्या किया है?
कुछ नहीं। हमने असद की पुलिस की फ़ाइलें हैक की थीं पर हमें कुछ ज़्यादा ख़तरनाक मिल गया।
बाकी की चीज़ों से हमारा कुछ लेना-देना नहीं है।
"बाकी की चीज़ें"? क्या मतलब है तुम्हारा?
अगर लोग कहें कि हम आतंकवादी हैं तो उनका यक़ीन मत कीजिएगा।
ख़ुदा क़सम, हम किसी का कोई नुकसान नहीं करना चाहते।
मैं जानता हूँ।
लो, यह ले लो।
नहीं, अंकल। इसे आप रखिए। आप रखिए।
थोड़ा धीरज रखिए। हमारे पास बहुत पैसा होगा।
पर कैसे?
अब बहुत समय नहीं लगेगा, अंकल।
मेरी जानकारी बेशकीमती है।
चलो, चलें।
चीयर्स, दोस्त।
नहीं, दोस्त। मेरी बस भरी हुई है। पूरी भरी हुई है!
अच्छा, ठीक है। आ जाओ।
- धन्यवाद। - चीयर्स, दोस्त।
ज़रा बस के एक ओर से आगे जाओगे?
ज़रा आराम से चलोगे?
ओय, रुको। यह क्या कर रहे हो? आगे का दरवाज़ा नहीं खोला जाता, दोस्त।
क्या कर रहे हो? नहीं, आगे का दरवाज़ा नहीं खुलेगा।
- ओय! - अरे!
शाबाश, दिदियेर। तुम्हारा काम तो और बेहतर होता जा रहा है।
ब्रिटिशर एक यूरोपीय राजनयिक को ढूँढ रहे हैं
जिसने लंदन में एक सीरियन हैकर की पिटाई की है।
कहीं वह तो तुम्हारा एजेंट नहीं है?
हमने ब्रिटिशर्स से कहा है कि वह हमारा आदमी नहीं है।
मैं तुम्हें चेता रही हूँ, अगर वह गिरफ़्तार हुआ तो उसे अकेले निबटना होगा।
- डीजीएसई से उसे कोई मदद नहीं मिलेगी। - उसकी ज़रूरत नहीं पड़ेगी।
- आ गए तुम? - ऐलिसन।
तुम्हारी रिपोर्ट कहाँ तक पहुँची?
एक ब्रीफ़िंग होने वाली है। आतंकवाद से संबंधित। सीटीसी। उन्हें एक संदिग्ध मिला है।
- पुस इन बूट्स? - और बैरियर।
अभी तक कोई सबूत नहीं मिला है कि बैरियर की घटना हैकिंग थी।
तो, यह एक संयोग है?
चौबीस घंटों में दो बेहद संदेहजनक घटनाएँ।
शुरुआती ट्रियाज में कुछ नहीं था।
हमने प्रणाली की नक़ल ले ली है और हम सभी संचार अभिलेखों की अच्छी तरह से जाँच कर रहे हैं।
पर, जैसा कि मैं कहता रहता हूँ, इन चीज़ों में समय लगता है।
छोड़ो भी, मार्क।
"छोड़ो भी, मार्क" क्या?
तुम मुझे कहती रहती हो, "तुम्हें यह ज़रूर अजीब लग रहा होगा।"
मैं डेटा के साथ काम करता हूँ, ऐलिसन। मुझे पुख़्ता सबूत चाहिए होते हैं।
तो, तुम्हें कब पता चलेगा? निश्चित तौर पर?
कुछ दिन लग सकते हैं। हो सकता है कुछ हफ़्ते लग जाएँ।
थेम्स बैरियर का सर्वर बहुत बड़ा है, अजीब बात है ना।
मैं तुमसे ऊपर मिलूँगा।
ठीक है। आप सबका धन्यवाद।
आज की प्रस्तुति डीआई हॉब्स देंगी
क्योंकि कल रात की घटना की जाँच-पड़ताल का नेतृत्व वही कर रही हैं।
संदिग्ध आतंकवादी और हैकर, वलिद हमज़ा, को
कल रात 10:30 बजे अस्पताल ले जाया गया।
वह अभी भी बेहोश है, हालाँकि हमें बताया गया है उसकी हालत स्थिर है।
दमिश्क में सन् 94 में जन्मा।
सन् 2014 में पेरिस 6 मैरी क्यूरी यूनिवर्सिटी में दाखिला लिया।
कम्प्यूटर साइंस में। काफ़ी प्रतिभाशाली था।
सन् 2017 में ऑनर्स के साथ स्नातक किया, फिर सीरिया लौट गया।
- जब गृहयुद्ध अपने चरम पर था। - बिल्कुल सही।
उसने असद की सुरक्षा सेवाओं को सफलतापूर्वक हैक किया।
हमें अभी पता नहीं है वह यह क्यों या किसके लिए कर रहा है पर साफ़ है, वह है बहुत कुशल।
लेकिन, उसके यूरोप वापस लौटने की कोई जानकारी नहीं है।
वह यूके में ग़ैरक़ानूनी तरीक़े से आया लगता है हालाँकि हमें यह नहीं पता वह कब आया।
अच्छा, हमज़ा का हमलावर...
चेहरा पहचानने की तकनीक से पता चला है कि यह ज़ौं पटी है,
एक फ़्रेंच नागरिक जो यहाँ लंदन में आए हुए ईयू के एक प्रतिनिधि मंडल का हिस्सा है।
एमआई5 ने इसकी पुष्टि की है?
अभी तक इसके बारे में हर जानकारी सही साबित हुई है,
पर वह इस आदमी की जीवन-शैली से मेल नहीं खाती।
साफ़ नज़र आता है, यह किसी तरह का पेशेवर है।
तो तुम्हें क्या लगता है? यह फ़्रेंच ख़ुफ़िया एजेंसी का आदमी है?
अभी तक हमें यह नहीं पता।
हमने अभी तक उसे गिरफ़्तार क्यों नहीं किया है?
राजनयिक प्रतिरक्षा।
साथ ही, हमें यह भी नहीं पता वह है कहाँ।
- क्या हम फ़्रेंच लोगों से मदद माँगेंगे? - नहीं।
नहीं, मैं हमारी समस्याएँ बढ़ाना नहीं चाहता।
नहीं, हमें उसकी प्रतिरक्षा को रद्द करने का कोई तरीक़ा ढूँढना होगा।
नहीं, हम ऐसा नहीं कर सकते।
सारा मीडिया और मानवाधिकार दल हम पर टूट पड़ेंगे।
अगर हम इसे सही तरीक़े से करेंगे तो नहीं।
अगर हम किसी ऐसे व्यक्ति को ढूँढें जिस पर कोई उँगली नहीं उठा सकता,
तुम्हारे साथी, एल्बर्ट, जैसा कोई व्यक्ति।
एल्बर्ट को शामिल करने से मेरे व्यक्तिगत संबंधों और निर्णयों में मतभेद हो सकता है।
मतभेद कैसा? या तो तुम इस आदमी को पकड़ना चाहती हो या नहीं चाहती।
रिचर्ड, अगर हमें यह करना है तो हमें इसे गोपनीय रखना होगा।
- अगर मीडिया को भनक भी लग गई... - ठीक है। ऐसे ही करेंगे।
अभी बस इस कमीने की प्रतिरक्षा रद्द करने का कोई तरीक़ा ढूँढने पर ध्यान देते हैं
और पता करते हैं कि आख़िर चल क्या रहा है।
मैं ज़रा बात कर सकता हूँ?
मैंने यहाँ से जाने का फ़ैसला किया है।
मैं अपना इस्तीफ़ा दे रहा हूँ।
अच्छा, यह तो बहुत बुरा हुआ।
क्योंकि, हालाँकि मुझे यह कहने में बहुत कष्ट हो रहा है,
इस समय मुझे ज़रूरत है कि तुम अपने पद पर बने रहो।
हाँ। बुरा मत मानना, रिचर्ड, पर भाड़ में जाओ।
मुझे समझ आता है जब मुझे बलि का बकरा बनाने की तैयारी हो रही हो।
मैं काफ़ी ज़िल्लत सह चुका हूँ।
अगर तुम उस दरवाज़े से बाहर गए तो इस आख़िरी हफ़्ते में तुम्हें छठी का दूध याद दिला दूँगा।
मैं तुम्हारा वह हाल करूँगा कि तुम याद रखोगे।
इसे अपनी क़ाबिलियत साबित करने का एक मौक़ा समझो।
तुम्हारी माँ क्या कहेगी?
"द राज" से आया है।
- अच्छा है। - तुम ठीक हो?
अरे!
किम!
यह लड़की भी ना।
हमारी आपस में ज़रा गुफ़्तगू हुई थी।
पड़ोसी ने बताया कि उसने इसे कुछ बदमाश किस्म के लड़कों के साथ नुक्कड़ पर नशा करते देखा था।
इससे लिन्डा को बहुत ख़ुशी होगी।
मेरा उसे बताने का कोई इरादा नहीं है।
ओह, जान। आज एक बड़ा दिलचस्प फ़ोन आया।
श्री बैंक्स ने मुझे एक बहुत बड़े केस की पेशकश की है।
- तुम्हारा मतलब ज़ौं पटी का केस? - हाँ।
एल्बर्ट।
मैं यह कहना तो नहीं चाहती...
पर वह यह केस तुम्हें तुम्हारी क़ाबिलियत के कारण नहीं देना चाहता।
क्या मतलब है तुम्हारा?
उसने यह पेशकश इसलिए की क्योंकि तुम एक प्रसिद्ध अश्वेत मानवाधिकार वकील हो
और तुम पर क़ानून तोड़ने का किसी को संदेह नहीं होगा।
मैं कोई क़ानून नहीं तोड़ूँगा।
तुम्हें लगता है तुम किसी और तरीक़े से उसकी प्रतिरक्षा रद्द करवा सकते हो?
अगर कोई यह कर सकता है...
तुम जानती हो यह मेरे लिए कितना बड़ा केस हो सकता है?
मैं जानती हूँ।
तो फिर समस्या क्या है?
तुम्हें डर है मैं तुम्हारे बॉस के बहुत क़रीब न हो जाऊँ?
- वह कभी नहीं हो सकता। - क्यों नहीं?
क्योंकि रिचर्ड ऐसे काम नहीं करता है।
वह तुमसे अपना काम निकलवाएगा और फिर तुम्हें छोड़ देगा।
एल्बर्ट।
उप-शीर्षक अनुवादक: मृणाल